Iktatószám: HIV/588-1/2019.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2019. január 31-i ülésére**

**Tárgy:** A Teréz Anya Szociális Integrált Intézmény Szervezeti és Működési Szabályzatának és Szakmai Programjának jóváhagyása.

**Az előterjesztő:** Papp Gábor polgármester

**Készítette:**  Varga András Intézményvezető

**Megtárgyalta:** Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A Teréz Anya Szociális Integrált Intézmény (továbbiakban: TASZII) alapdokumentumainak, azaz a Szervezeti és Működési Szabályzatának (továbbiakban: SZMSZ), Szakmai programjának és Házirendjének módosítása szükségessé vált.

A módosítások a humán erőforrás gazdálkodást, az SZMSZ *„Szervezeti ábra”* elnevezésű *1. sz. mellékletét*, valamint a „*Létszámkeret nyilvántartás”* elnevezésű *3. számú mellékletét* érintik a mellékeltek szerint, az alábbi indoklással.

Az intézményvezető a fenntartó felé jelezte, hogy az idősek otthona szakosított szociális ellátás területén az ápoló, gondozó létszámot egy fővel növelni szükséges, valamint a szociális munkatárs, terápiás munkatárs (korábban mentálhigiénés munkatárs, foglalkoztatás szervező) csoport létszámát 4 órával növelni szükséges.

Az intézményvezető tájékoztatása szerint minderre:

* az otthon lakóinak egészségi állapota már bekerüléskor egyre rosszabb, több segítséget igényelnek,
* mindezen fokozottabb ápolási tevékenység már mindkét telephelyen szükségessé vált, így a nappalos műszakban is két fő szakképesített ápoló, gondozó személlyel tudjuk biztosítani a szükséges ápolási tevékenységet a Honvéd utcai telephelyünkön
* a szociális, terápiás tevékenység fokozottabbá vált, melyet a jelenleg 13 fő súlyos, középsúlyos, további 10 fő enyhe demens lakónk állapotának fenntartása is indokol,
* továbbá lakóink mentálhigiénés ellátása, fejlesztése, a két telephely közti szakmai különbségek, az egyre nagyobb számban, szinte napi jelleggel előforduló betegkísérések és technikai nehézségek áthidalása miatt szükséges az egyik 4 órában foglalkoztatott szociális, terápiás munkatárs 8 órában való foglalkoztatása.

Fentiek miatt az intézményvezető kérte a szükséges szakmai létszám növelését az érintett területeken.

Az SZMSZ 3. számú melléklete ezen kívül a munkakörök elnevezésében bekövetkezett jogszabályi változások pontosítását tartalmazza (ezen pontosítások az SZMSZ-be már korábban bekerültek, melyhez az 1. számú és a 3. számú mellékletet szükséges jelenleg harmonizálni).

Jelen módosítás szerkezeti pontosítást is tartalmaz:

* az eddigiekben a Védőnői Szolgálat az egészségügyi ágazati vezető alá tartozott, jelen módosítás szerint közvetlenül az intézményvezető alá
* az eddigiekben az egészségügyi ágazati vezető alá tartozó egységek megbontása pontosításra került, a központi ügyelet, mint szakmai egység megbontásra került ügyeleti koordinátor és az alá tartozók külön megjelölésével.

Jelen előterjesztés során a Szakmai Program pedig az alábbiak szerinti pontosításokat tartalmaz:

Étkeztetés esetében:

* a 14. oldal IV/1. bekezdés címe került pontosításra,
* a 16. oldalon V/1. pontba bekerült az 1/2000. (I. 7) SzCsM rendelet alapján az étkeztetés, mint szolgáltatási elem.

Mindezekre Zala Megyei Kormányhivatal által 2018. évben tartott ellenőrzés észrevételei miatt került sor.

Család- és Gyermekjóléti Szolgálat esetében:

* a 22. oldalon az ügyfélfogadás rendje került módosításra, melyre szakmai okok miatt volt szükség: a munkatársak az ügyfélfogadási időn kívül végzik adminisztrációs kötelezettségeiket, szervezik a szakmaközi egyeztetéseket, esetkonferenciákat, illetve a családlátogatásokat, környezettanulmányok készítését stb.

Idősek otthona esetében:

* az 51. oldalon a Mentálhigiénés csoport tagjainak szakmai elnevezése került módosításra.

A Házirend módosítása a Család- és Gyermekjóléti Szolgálat ügyfélfogadási ideje miatt szükséges a 15. oldalon, az SZMSZ-szel összhangban.

A szociális igazgatásról és szociális ellátásokról szóló 1993. évi III. törvény 92/B. § (1) bekezdés *c) pontja alapján* jóváhagyja az intézmény szervezeti és működési szabályzatát, szakmai programját, valamint a szakosított ellátást nyújtó intézmény esetében a házirendet.

A gyermekek védelméről és a gyámügyi igazgatásról szóló 1997. évi XXXI. törvény 104. § (1) bekezdés *d)* pontja alapján a fenntartó jóváhagyja az intézmény szervezeti és működési szabályzatát, szakmai programját.

**Tisztelt Képviselő-testület!**

Kérem az előterjesztés megvitatását, a határozati javaslatok elfogadását. A döntésekhez egyszerű többség szükséges.

**2.**

**1.**

**Határozati javaslat**

**Normatív határozat címe:** Teréz Anya Szociális Integrált Intézmény Szervezeti és Működési Szabályzatának jóváhagyása

Hévíz Város Önkormányzat Képviselő-testülete a Teréz Anya Szociális Integrált Intézmény Szervezeti és Működési Szabályzatát az előterjesztés szerint, 2019. február 1-jei hatályba lépéssel jóváhagyja, ezzel egyidejűleg a korábbi Szervezeti és Működési Szabályzat hatályát veszti.

A Képviselő-testület felkéri az intézményvezetőt, hogy a Szervezeti és Működési Szabályzatot az intézmény dolgozóival, ellátottjaival ismertesse meg és a hatálybelépés miatt szükséges intézkedéseket tegye meg.

**Felelős:** Varga András intézményvezető

**Határidő:** 2019. február 1.

**2.**

**Határozati javaslat**

**Normatív határozat címe:** Teréz Anya Szociális Integrált Intézmény Szakmai Programjának jóváhagyása.

Hévíz Város Önkormányzat Képviselő-testülete a Teréz Anya Szociális Integrált Intézmény Szakmai Programját az előterjesztés szerint, 2019. február 1-jei hatályba lépéssel jóváhagyja, ezzel egyidejűleg a korábbi Szakmai Program hatályát veszti.

A Képviselő-testület felkéri az intézményvezetőt, hogy a Szakmai Programot az intézmény dolgozóival, ellátottjaival ismertesse meg és a hatálybelépés miatt szükséges intézkedéseket tegye meg.

**Felelős:** Varga András intézményvezető

**Határidő:** 2019. február 1.

**3.**

**Határozati javaslat**

**Normatív határozat címe:** Teréz Anya Szociális Integrált Intézmény Házirendjének jóváhagyása.

Hévíz Város Önkormányzat Képviselő-testülete a Teréz Anya Szociális Integrált Intézmény Házirendjét az előterjesztés szerint, 2019. február 1-jei hatályba lépéssel jóváhagyja, ezzel egyidejűleg a korábbi Szakmai Program hatályát veszti.

A Képviselő-testület felkéri az intézményvezetőt, hogy a Házirendet az intézmény dolgozóival, ellátottjaival ismertesse meg és a hatálybelépés miatt szükséges intézkedéseket tegye meg.

**Felelős:** Varga András intézményvezető

**Határidő:** 2019. február 1.

**3.**

**Bizottsági állásfoglalás**

**4.**

**Mellékletek**

**1. melléklet:** Teréz Anya Szociális Integrált Intézmény Szervezeti és Működési Szabályzatának jóváhagyása

**2. melléklet:** Teréz Anya Szociális Integrált Intézmény Szakmai programjának jóváhagyása

**3. melléklet:** Teréz Anya Szociális Integrált Intézmény Házirendjének jóváhagyása

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **ügyintéző/hatósági osztályvezető** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **Név** | **beosztás** | **aláírás** | **megjegyzés** |
| **TASZII**  **Varga András** | **intézményvezető** |  |  |